SELETUSKIRI

# Üldandmed

Käesoleva projektiga on lahendatud sidevõrgu rajamine Pärnu-Jaagupi alevis olemasolevast Enefit AS`i võrgust ja valguskaabli paigaldamine olemasolevatele õhuliini mastidele.

Projekti koostamisel olid aluseks:

* Enefit Connect OÜ tellimus VT2116
* Majandus- ja taristuministri 17.07.2015.a. määrus nr.97 Nõuded ehitusprojektile

Eesti Standard EVS 932:2017 "Ehitusprojekt"

* Majandus- ja taristuministri määrusest nr.73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“
* EVS 843\_2016 Linnatänavad
* Majandus- ja taristuministri 13.07.2018 määrusele nr 43 Nõuded ajutisele liikluskorraldusele.
* Kohaldatavad standardid (näit. EN; EVS-EN; EVS-HD; IEC)

Projekteeritava telekommunikatsiooni tehnorajatise alusplaanina on Kirjanurk OÜ poolt 05.2024.a koostatud töö nr 11594G "Geodeetiline alusplaan", millele on kantud Riigi Maa-ametist väljastatud katastriüksuste piirid.

Kinnistute omanikud on selgitatud välja kinnistusraamatu väljavõtetega, juriidiliste omanike volitatud esindajad B-kaardi väljavõtetega.

Projekteeritud side liinirajatis on esitatud asendiplaanil M1:500 (vt joonis 2-1kuni 2-6).

# Olemasolev situatsioon

Olemasolev Enefit AS`i sidetrass Uus tn 39a // Soo alajaam (62701:003:0011) kõrval.

Pärnu-Jaagupi alevis olemasolevad Elektrilevi OÜ`le kuuluvad mastid ja õhuliin.

# Projektlahendus

Käesoleva projektiga on ette nähtud Pärnu- Jaagupi alevis Enefit AS`i vahejaotuskappidega sideühendus valguskaabli paigaldusega olemasolevatele õhuliini mastidele ning pinnasesse.

**Tee maaüksusele projekteeritud siderajatis peab võimaldama teemaal tehnovõrgu asukohas teehoiu teostamist.**

**Tee alt läbiminekul ja mahasõidu all paigaldada mikrotoru kaitsetorusse 1250N.**

* Enne tööde algust teha tööfrondi mõõdistustööd, et täpsustada kommunikatsioonide kõrgusmärgid ja asukoht looduses.
* Olemasolevat Uus tn 39a // Soo alajaama kõrval paiknevat Enefit AS`i 10-st mikrotoru C1599-B3 jätkata. Ühendada mikrotorud vastavalt Enefit AS`ilt saadud toruskeemile.
* Uue ja Soo tänavate ristmikul paiknevale mp õhuliini mastile paigaldada vahejaotuskapp C1599b-DP2
* Kergu maantee ja Uue tänava ristmikul paikneva mp õhuliini masti kõrvale paigaldada jaotuskapp C1599c ja sidekaev C1599c-M1 kaablivaru jaoks.
* Kallaste kinnistule paigaldada olemasoleva mp masti kõrvale sidekaev C1599-M2 kaablivaru jaoks.
* Kergu maantee äärsele mastile Kangru kinnistul paigaldada vahejaotuskapp C1599-DP-1

(700x400x300mm).

* Antud töö mahtudes on täiendavalt lahendatud
* VT2116 (VT1211 laiendus 1, Veski tänava piirkond
* VT2116 (VT1599 laiendus 2, Pargi tee 3
* VT2116 (VT1599 laiendus 3, Pikk tn 9a
* Projekteeritud õhu- ja kaabelliinide trassid rajada vastavalt asendiplaani joonistele 2-1 kuni 2-6.
* **Mikrotorud ühendada ja kaablid puhuda vastavalt Enefitist saadud toruskeemile.**

3.1 Juhised ja nõuded

Projekteeritud sidetrassi paigaldussügavus haljasalal on 0,7m, tee all/muldes 1,0m. Riigiteega ristumisel paigaldussügavus 1,5m ja põhimaanteega ristumisel 2,0m.

Õhuliini min gabariit ristumisel riigiteega on min 7,0m tee pinnast ja ristumisel kohaliku omavalitsuse teega 5,5m maapinnast, kui gabariit ei anna välja, tuleb olemasolevaid kaableid tõsta/ vahetada post kõrgema vastu/ kasutada posti pikendusi.

# Projekteerimis- ja töövõtu piirid

Projekteeritud sidetrass ja õhuliin jääb Enefit AS`i omandisse. Lõpptarbija tarbijaühendus jääb alates kinnistu piirist maaomanikule.

# Lubatud kõrvalekalded projekteeritud trassidest

Enne ehitustööde algust tuleb projekteeritud trassid maha märkida täpses vastavuses projektile. Ehitustööde käigus ilmnevate ettenägematute asjaolude puhul on lubatud projekteeritud trassist kõrvale kalduda ±0,5m ulatuses välja arvatud. Ühelgi juhul ei tohi kõrvalekalle ulatuda kõrvaloleva maaüksuse piiridesse. Teiste maa-aluste ja maapealsete kommunikatsioonide olemasolul kaablitrasside piirkonnas peavad olema tagatud normidekohased kaugused (kujad).

**Riigitee alusel maal, kus ei ole kõrvalekalded lubatud .**

# Üldised nõuded ja juhised liinirajatise ehitamisel

## Liinirajatise (maakaablitrassi) tähistamine

Kaablikanalisatsiooni trassi asukoht pinnases tähistatakse selle kohale 20-30cm kõrgemale paigaldatud hoiatuslindiga. Trassi käänupunktid, kaitsetoru otsad ja lõikumiskohad teise tehnovõrguga (väljaarvatud kinnisel meetodil ehitatavad lõigud) tähistada elektroonilise pallmarkeriga, paigaldades markerit 15cm kõrgemale tähistavast objektist.

## Kaevetööde teostamine

Enne kaevetöid täpsustada olemasolevate maa-aluste kommuni­katsioonide asukohad looduses ja vajadusel kutsuda juurde kommunikatsioonide valdajad. Kaevetööde käigus ilmnenud kommunikatsioonide teisitipaiknemisest informeerida valdajat ja lahendada olukord koos viimase esindajaga.

Lõikumisel kommunikatsioonitrassidega otsustatakse alt- või ülevalt läbimineku kasuks koostöös trassivaldajaga. Trassi paigaldamisel mehhanismidega kaevata lõikumiskohad kommunikatsioonitrassidega eelnevalt käsitsi lahti ning seejärel paigaldada trass läbi lahti kaevatud koha.

Maa-aluste ja maapealsete kommunikatsioonide kaitsevööndis kaevetööde teostamisel juhinduda Majandus- ja taristuministri 25.06.2015. a määrusest nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“. **NB!** **Kommunikatsioonitrasside kaitsevööndis teostada kaevetööd käsitsi**, vt ärakirjad kooskõlastusest.

Kui geodeetilisele alusplaanile märgitud trassid on orienteeruvad ja kaevetööde ajal ei avastata eelnimetatud trasse, siis liinirajatise tähistamine lõikumiskohtades ei ole vajalik, kuna see ei pruugi kajastada reaalset situatsiooni.

## Teekatted ja haljastus

Peale kaevetöid ja side liinirajatise ehitamist taastada rikutud haljasmaa ja teekatted vähemalt olemasoleval tasemel. Rikutud teepeenarde taastamisel ei tohi kasvupinnas jääda kõrgem kui olemasoleva tee tasapind.

Korrastada ja taastada riigiteemaal/kaitsevööndis haljastus kasvumulla ja murukülviga vastavalt **„Teetööde tehniliste kirjelduste“ peatükkis nr 9** – Maastikukujundustööd, toodud kvaliteedinõuetele.

**Puude ja põõsaste kasvutsoonis puu ja põõsaste võra vigastamine ja mahavõtmine KEELATUD.** **Vältida puu juurestiku vigastamist kaevetööde käigus vajadusel teostada puu juurestiku ilmnemisel töid käsitsi nii, et juurestikku ei vigastata!**

## Tööde dokumenteerimine ja järelevalve

Teostatud tööde kohta koostada teostusjoonis(ed) ja kaetud tööde aktid. Kõrvalekalded projektist fikseerida vastavates protokollides ja koos­kõlastada ehitusjärelevalvet teostava ametiisikuga

## Töötervishoid ja tööohutus

Tööde teostamisel järgida Eesti Vabariigi töötervishoiu- ja tööohutusalaste õigusaktide nõudeid.

## Tööde kvaliteedinõuded

Ehitustööde teostamisel juhinduda kehtivatest ehitusmäärustest ja –normidest ning Enefit OÜ tehnilistest nõuetest liini– ja kaablivõrgu ehitamisel.

## Jäätmekäitlus

Ehitusel tekkivate jäätmete käitlemisel juhinduda omavalitsuse jäätmekäitluse eeskirja nõuetest ning ehitusettevõtja jäätmekäitluse kavast.

# Täiendav informatsioon

Enne projekti väljastamist on teostatud võrdlev visuaalne kontroll piiride võimalike muudatuste suhtes projekteeritud sidetrassidega külgnevatel aladel Maa–ameti maainfoga tutvumise veebileheküljel.

Koostas: Asta Jõeluht

23.05.2024